CELEX: 62015TN0327
Language: el
Date: 2015-06-02 00:00:00
Title: Υπόθεση T-327/15: Προσφυγή της 2ας Ιουνίου 2015 — Ελληνική Δημοκρατία κατά Επιτροπής

24.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/42
            
         Προσφυγή της 2ας Ιουνίου 2015 — Ελληνική Δημοκρατία κατά Επιτροπής
   (Υπόθεση T-327/15)
   (2015/C 279/52)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ελληνική Δημοκρατία (εκπρόσωποι: Γ. Κανελλόπουλος, 'Ο. Τσιρκινίδου και Α. Ε. Βασιλοπούλου)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρωθεί η εκτελεστική απόφαση της Επιτροπής της 25ης Μαρτίου 2015«για την εφαρμογή δημοσιονομικής διόρθωσης στο σκέλος του ΕΓΤΠΕ — τμήματος Προσανατολισμού του επιχειρησιακού προγράμματος με αριθ. CCI 2000GR061ΡΟ021 (ΕΛΛΑΔΑ — Στόχος 1 — Ανασυγκρότηση της Υπαίθρου)», κατά το ποσό 7 2 1 05  592,41 ευρώ, που κοινοποιήθηκε υπό τον αριθμό C(2015) 1936 final.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει τέσσερις λόγους.
   
               1.
            
            
               Με τον πρώτο λόγο ακυρώσεως, προβάλλεται ότι η προσβαλλόμενη απόφαση στερείται νόμιμης βάσης, διότι το άρθρο 39 του κανονισμού (ΕΚ) 1260/1999 (1), στο οποίο ερείδεται έχει καταργηθεί, στο μέτρο κατά το οποίο αφορά το ΕΓΤΠΕ-Τμήμα Προσανατολισμού (Α' σκέλος πρώτου λόγου), σε κάθε, δε, περίπτωση, δεν συντρέχουν εκ προοιμίου οι νόμιμες προϋποθέσεις για την επίκληση του άρθρου 39 του κανονισμού (ΕΚ) 1260/1999 (Β' σκέλος πρώτου λόγου).
            
         
               2.
            
            
               Με το δεύτερο λόγο ακυρώσεως, προβάλλεται επικουρικώς ως προς τον πρώτο λόγο ότι η προσβαλλόμενη απόφαση έχει εκδοθεί καθ’ υπέρβαση της κατά χρόνο αρμοδιότητας της Επιτροπής (Α' σκέλος δεύτερου λόγου), άλλως, ότι αυτή έχει εκδοθεί εκπροθέσμως και κατά παράβαση ουσιωδών τύπων της διαδικασίας και παραβιάζει τα δικαιώματα ακρόασης και άμυνας της Ελληνικής Δημοκρατίας (Β' σκέλος δεύτερου λόγου).
            
         
               3.
            
            
               Με τον τρίτο λόγο, προβάλλεται ότι η προσβαλλόμενη απόφαση αντίκειται στην αρχή της ασφάλειας του δικαίου και της δικαιολογημένης εμπιστοσύνης του κράτους μέλους.
            
         
               4.
            
            
               Τέλος με τον τέταρτο λόγο ακυρώσεως προβάλλεται ότι με την προσβαλλόμενη απόφαση έχει παραβιασθεί η αρχή ne bis in idem διότι έχει επιβληθεί πολλαπλή διόρθωση, σε κάθε δε περίπτωση προβάλλεται ότι η επιβληθείσα δημοσιονομική διόρθωση είναι απολύτως δυσανάλογη και πρέπει να ακυρωθεί
            
         
      (1)  Κανονισμός (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά Ταμεία (ΕΕ L 161, 26.6.1999, σ. 1)